30 ел гомеремә күпме нәфрәт, күпме күз яше, күпме сыкрану сыйган

	Танышларым Наилә апа белән Ринат абый 30 ел бергә яши. Биш бала тәрбияләп үстергән алар. Инде хәзер алты оныклары бар. Ринат абый үзе дә ишле гаиләдән. Үзеннән кала тагын 4 туганы бар. Әнисе Миннекамал апа 5 ел элек вафат булды. Шулай итеп, Наилә апа 29 ел буе каенана белән дә яшәде. Бүген тормышлары түгәрәк, дус-тату гына гомер кичерәләр. Тик Наилә апа сөйләгәннәргә караганда, тормыш күге, тыштан күренгәнчә, гел аяз гына булмаган.	 – Кияүгә чыкканда 17 яшьлек кыз бала идем, – дип сөйли Наилә апа. – Ишле гаи­ләгә килеп төштем. Каенанам, мәрхүмә, бик усал хатын булды. Начарлыгы ти­мәсә дә, үзәк­ләремә үткән чагы күп иде. Яшь димәде, белмидер, җитешә алмыйдыр димәде, бөтен эшкә беренче көннән үк җигелергә туры килде. Үз иремне генә түгел, аның дүрт туганын да атна саен гаилә­ләре белән кунак итәргә туры килә иде. Җәйләрен балаларын кайтарып ташлыйлар. Алты почмаклы өйдә алма төшәр урын да калмый. Монысы тормыш ваклыклары гына. Авырлыклары белән булса да, күңелле чаклары да күп булды. Анысына гына тү­зәрлек иде. 
	Сәйдә ГОМӘРОВА	
Ватаным Татарстан

	№ 158 | 30.10.2014	


